روسیه, امریکا قوشمه ایالتلری بیلن طالبان نی امضالنگن تینچلیک کیلیشووی گه صادق بولیش گه چقیردی.
روسیه پایتختی مسکوده افغانستان مسئله سی بوییچه اوچ تامانلمه ییغیلیش بولیب اوتدی.
ییغیلیش گه روسیه, چین و امریکا قوشمه ایالتلری نینگ خاص نماینده لری بیلن بیر قطارده, تورکیه, پاکستان, قطر, افغانستان و طالبان نینگ نماینده لری هم اشتراک ایتدی.
روسیه تشقی ایش لر وزیری سرگی لاوروف, ییغیلیشده قیلگن صحبتیده, اوچ تامانلمه ییغیلیش نینگ اهمیتی گه دقت قره ترایکن, 2020- ییل 29 فبروری کونی قطر پایتختی دوحه ده امریکا قوشمه ایالتلری بیلن طالبان اورته سیده تینچلیک کیلیشووی نینگ امضالنگن لیگی نی ایسله تیب اوتدی.
"ایککی تامان نی هم بیرلشگن ملتلر تشکیلاتی خوفسیزلیک کینگشی نینگ 2513 سانلی قراری بیلن قوللب قوتلنگن کیلیشوو گه صادق بولیش گه چقیره میز" دییه قید ایتگن لاوروف, افغانستان مسئله سی بوییچه دوحه پروسه سی نینگ مثبت نتیجه بیرمه گن لیگی نی معلوم قیلدی.
لاوروف, "بوگونکی اوچره شوو لر نینگ, افغان لر اورته سیده مذاکره لرده آلغه سیلجیش بوییچه کیره کلی شرایط نی تامین ایتیشی نی آرزو قیله میز" دییه قید ایتدی.
افغانستان ده گی وضعیت نینگ قیغو گه سبب بولیاتگن لیگی نی معلوم قیلگن لاوروف, اوز سوز لری نی, "افغانستان ده اوروشیاتگن ایککی تامان نینگ هم تلفاتی آشیب بارماقده. عادی اهالی اولماقده" شکلیده دوام ایتتیردی.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
